b"\n_START_ARTICLE_\nOmbra\n_START_PARAGRAPH_\nUna ombra \xc3\xa9s una regi\xc3\xb3 fosca on la llum \xc3\xa9s obstaculitzada. Una ombra ocupa tot l'espai de darrere un objecte opac amb una font de llum enfront seu. La secci\xc3\xb3 efica\xc3\xa7 d'una ombra \xc3\xa9s una silueta bidimensional o una projecci\xc3\xb3 invertida de l'objecte que bloqueja la llum._NEWLINE_Com m\xc3\xa9s petit \xc3\xa9s l'angle entre la direcci\xc3\xb3 de la llum i un objecte allargat que l'obstaculitzi, m\xc3\xa9s curta ser\xc3\xa0 la seva ombra. D'altra banda, com m\xc3\xa9s petit sigui l'angle entre la direcci\xc3\xb3 de la llum i la superf\xc3\xadcie en la qual apareix l'ombra, m\xc3\xa9s llarga ser\xc3\xa0 aquesta. Si l'objecte est\xc3\xa0 prop de la font lluminosa, l'ombra ser\xc3\xa0 major que si l'objecte es troba lluny. Si la superf\xc3\xadcie est\xc3\xa0 corbada, haur\xc3\xa0 m\xc3\xa9s distorsions._NEWLINE_Quan la font de llum no \xc3\xa9s puntual, l'ombra es divideix en ombra i penombra. Com m\xc3\xa9s ampla \xc3\xa9s la font de llum, m\xc3\xa9s difuminada o borrosa ser\xc3\xa0 l'ombra._NEWLINE_Si hi ha m\xc3\xbaltiples fonts lluminoses, hi haur\xc3\xa0 m\xc3\xbaltiples ombres, amb les parts solapades m\xc3\xa9s fosques, o amb una combinaci\xc3\xb3 de colors. Quan una persona o un objecte est\xc3\xa0 en contacte amb la superf\xc3\xadcie, com una persona asseguda en el s\xc3\xb2l o un pal clavat, les ombres convergeixen a l'instant de contacte.\n_START_SECTION_\nOmbres de colors\n_START_PARAGRAPH_\nSi es produ\xc3\xafx la llum blanca mitjan\xc3\xa7ant diverses fonts de llum de diferents colors, les ombres tamb\xc3\xa9 tindran diferents colors._NEWLINE_Si nom\xc3\xa9s existeix una font de llum, les ombres creades per la font seran sempre grises, sigui quin sigui el color de la font. En canvi, si existeixen dues fonts de llum de diferents colors, suposem vermell i blau, les ombres projectades per cadascuna d'elles seran del color de l'altra font de llum, i nom\xc3\xa9s la intersecci\xc3\xb3 d'ambdues ombres ser\xc3\xa0 grisa. \xc3\x89s a dir, l'ombra de la llum vermella ser\xc3\xa0 blava, doncs est\xc3\xa0 il\xc2\xb7luminada per la font blava, i viceversa. En cas que existeixin m\xc3\xa9s fonts de llum, cada ombra ser\xc3\xa0 del color resultant de l'addici\xc3\xb3 de les fonts que encara il\xc2\xb7luminen aquesta zona, romanent en grisa les zones on interseccionen les ombres de totes les fonts lluminoses.\n_START_SECTION_\nAltres notes\n_START_PARAGRAPH_\nUna ombra projectada per la Terra sobre la Lluna \xc3\xa9s un eclipsi lunar. Pel costat contrari, una ombra projectada per la Lluna sobre la Terra \xc3\xa9s un eclipsi solar._NEWLINE_En les imatges per sat\xc3\xa8l\xc2\xb7lit i fotografies a\xc3\xa8ries, preses verticalment, es poden recon\xc3\xa8ixer els edificis alts per les seves ombres igualment llargues (sempre que les fotografies no es prenguin en els tr\xc3\xb2pics al migdia), el que tamb\xc3\xa9 ens mostra millor la forma d'aquests edificis. Una utilitzaci\xc3\xb3 c\xc3\xa8lebre de les ombres \xc3\xa9s la que va realitzar Tals de Milet para calcular l'altura de les pir\xc3\xa0mides, utilitzant el seu fam\xc3\xb3s Teorema._NEWLINE_Una ombra mostra, exceptuant distorssions, la mateixa figura que la silueta d'un objecte vist des del punt de vista de la font de llum. \xc3\x89s per aix\xc3\xb2 que obtenim la imatge especular de la silueta vista des de l'altre costat.\n_START_SECTION_\nFicci\xc3\xb3\n_START_PARAGRAPH_\nA la novel\xc2\xb7la Peter Pan el protagonista perd la seva ombra: se li despr\xc3\xa8n quan al saltar per la finestra es tanca de cop despr\xc3\xa9s d'ell. La guarden en un calaix i despr\xc3\xa9s Wendy la hi torna a cosir._NEWLINE_En molts jocs fant\xc3\xa0stics, s'identifica l'ombra generalment com la font de les arts fosques i la m\xc3\xa0gia negra. Es diu, sobretot en aquest g\xc3\xa8nere, que les ombres s\xc3\xb3n les \xc3\xa0nimes desviades de gent que ha perdut la vida tr\xc3\xa0gicament o que no van ser acceptades ni al cel ni a l'infern. No obstant aix\xc3\xb2 altres creences diuen que les ombres no fan m\xc3\xa9s que reflectir el yang de la persona i a vegades si la persona no \xc3\xa9s pura (bondadosa) reflecteixen el seu yin (la part de la persona que roman oprimida, la seva altra ess\xc3\xa8ncia); per aix\xc3\xb2 es va creure que s\xc3\xb3n l'altra part de la persona, ja que l'ombra no sempre significa maldat aix\xc3\xad com la llum no sempre ha de significar bondat (en el que fallen moltes vegades les persones)._NEWLINE_A la novel\xc2\xb7la Jack of Shadows de Roger Zelazny, el protagonista t\xc3\xa9 una habilitat \xc3\xbanica per a manipular m\xc3\xa0gicament les ombres._NEWLINE_En la s\xc3\xa8rie de Novel\xc2\xb7les de \xc3\x80mbar, tamb\xc3\xa9 de Zelazny, l'ombra \xc3\xa9s una subst\xc3\xa0ncia metaf\xc3\xadsica dins la qual poden existir tots els universos possibles, si una persona que compleixi certs criteris desitja viatjar a ells._NEWLINE_A El Senyor dels Anells de J.R.R. Tolkien, Mordor \xc3\xa9s la terra \xc2\xabon moren les ombres\xc2\xbb._NEWLINE_En la s\xc3\xa8rie de Manga i Anime One Piece durant la saga de Thriller Bark apareix un enemic, el Shichibukai Gecko Moria, qui \xc3\xa9s capa\xc3\xa7 d'arrabassar (literalment tallant-les) les ombres de la gent i amb elles insuflar vida a cad\xc3\xa0vers. A m\xc3\xa9s, en arrabassar l'ombra d'un cos, aquest quedava inconscient un temps i no podia ser exposat a la llum directa del sol, no eren capa\xc3\xa7os de reflectir-se als miralls i sens dubte no tindrian ombra._NEWLINE_Al videojoc The Legend of Zelda: Twilight Princess, el malvat antagonista del joc, Zant \xc3\xa9s anomenat freq\xc3\xbcentment en la versi\xc3\xb3 castellana del joc com a Tir\xc3\xa0 de les Ombres. Aix\xc3\xb2 \xc3\xa9s degut al fet que \xc3\xa9s el Rei autoproclamat del Twilight Realm, un m\xc3\xb3n d'ombres. Tamb\xc3\xa9 \xc3\xa9s anomenat el Twilight Realm com els dominis de les ombres, on regna la maldat, segons els habitants del M\xc3\xb3n de la Llum (Hyrule)."